23.5.2023
FI
Euroopan unionin virallinen lehti
L 135/81
m) Korvataan 4.1 kohdan f alakohta seuraavasti: ”f) Koekysymyksiä on oltava vähintään yksi jokaista koulutustuntia kohden.
Kutakin aihetta ja tasoa koskevien kysymysten lukumäärän on kullakin suhteutettava seuraaviin: — kyseisen aiheen ja tason opettamiseen tosiasiallisesti käytetyt opetustunnit; tai — jos käytetään opiskelijakeskeisiä menetelmiä, koulutuksen suorittamiseen kuluva arvioitu keskimääräinen aika; sekä — koulutustarveanalyysin mukaiset oppimistavoitteet.
Toimivaltainen viranomainen arvioi kurssia hyväksyessään kysymysten määrän ja vaikeustason.”
n) Lisätään 4.1 kohdan j alakohta seuraavasti: ”j) Vaikka on hyväksyttävää, että kysymysten aihe voi olla sama, multimediaopetukseen perustuvassa koulutusohjelmassa käytettyjä kysymyksiä ei saa käyttää kurssi- tai välikokeissa.”
o) Korvataan 5 ja 6 kohta seuraavasti: ”5.
Tyyppiarviointivaatimukset ryhmän 2 ja 3 ilma-alusten osalta Ryhmän 2 tai 3 ilma-alusten tyyppiarvioinnin on oltava liitteen IV (147 osa) mukaisesti hyväksytyn koulutusorganisaation tai toimivaltaisen viranomaisen suorittama.
Arvioinnin on koostuttava käytännön arvioinnista ja suullisesta kokeesta, ja sen on täytettävä seuraavat vaatimukset: a) Käytännön arvioinnissa on arvioitava hakijan pätevyyttä kyseiseen ilma-alustyyppiin sovellettavien huoltotehtävien suorittamiseen.
b) Suullisen kokeen katettava valikoituja aiheita 3 kohdasta ”Ilma-alustyyppikoulutuksen vaatimukset” 3.1 kohdan e alakohdassa ilmoitetulla tasolla.
c) Sekä suullisilla kokeilla että käytännön arvioinneilla on varmistettava, että seuraavat tavoitteet saavutetaan: 1. kokelas pystyy keskustelemaan ilma-aluksesta ja sen järjestelmistä asiantuntevasti ja varmasti; 2. varmistetaan huoltotöiden, tarkastusten ja rutiinitoimenpiteiden turvallinen suorittaminen huoltokäsikirjan ja muiden ilma-alustyyppiä koskevien ohjeiden ja tehtävien mukaisesti, joita voivat olla esimerkiksi vianetsintä, korjaukset, säädöt, osien vaihdot, virittäminen ja toiminnan tarkastukset, kuten moottorin koekäyttö tarvittaessa; 3. kokelas osaa käyttää oikein ilma-alusta koskevaa teknistä kirjallisuutta ja asiakirjoja; 4. erikoistyökaluja ja testauslaitteita käytetään oikein, ja konetyyppikohtaisten komponenttien ja moduulien irrottaminen ja korvaaminen tapahtuu oikein, mukaan lukien siiven päällä mahdollisesti tehtävät huoltotoimet.
d) Tyyppiarvioinnissa on noudatettava seuraavia ehtoja: 1.
Kunkin kokeen suorittamista saa yrittää enintään kolme kertaa 12 kuukauden ajanjaksona.
Ensimmäisen hylätyn yrityksen jälkeen on odotettava 30 päivää ja toisen hylätyn yrityksen jälkeen 60 päivää.
Hakijan on ilmoitettava sille huoltohenkilöstön koulutusorganisaatiolle tai toimivaltaiselle viranomaiselle, jolta kokeen suorittamisoikeutta haetaan, kirjallisesti yrityskertojen määrä ja ajankohdat viimeksi kuluneen 12 kuukauden aikana sekä se huoltohenkilöstön koulutusorganisaatio tai toimivaltainen viranomainen, jolle nämä yritykset suoritettiin.
Huoltohenkilöstön koulutusorga­ nisaatio tai toimivaltainen viranomainen vastaa siitä, että yrityskertojen määrä sallittuna ajanjaksona tarkistetaan.